

**Natječaj za predlaganje programa/projekata udruga**

**koji su od interesa za Koprivničko-križevačku županiju**

 **za 2018. godinu**

Upute za prijavitelje

Datum objave natječaja: 19. veljače 2018.

Rok za dostavu prijava: 31. ožujka 2018.

**Izrazi koji se koriste u ovim Uputama za prijavitelje, a imaju rodno značenje, koriste**

**se neutralno i odnose se jednako na muški i ženski rod.**

Tablica sadržaja

1. Uvod3

 1.1. Opis problema čijem se rješenju želi doprinjeti ovim natječajem3

 1.2. Ciljevi natječaja i područja za dodjelu sredstava...........................................................................................3

 1.3. Planirani iznosi i ukupna vrijednost natječaja................................................................................................4

2. formalni uvjeti natječaja4

2.1. Prihvatljivi prijavitelji4

2.2. Prednost pri financiranju................................................................................................................................5

2.3. Prihvatljivi partneri 5

2.4. Prihvatljive aktivnosti.....................................................................................................................................6

2.5. Kakvi projekti/programi ne mogu ostvariti financijsku potporu....................................................................6

2.6. Prihvatljivi troškovi.........................................................................................................................................7

2.7. Neprihvatljivi troškovi.....................................................................................................................................7

3. kako se prijaviti? .8

3.1. Prijavni obrasci i obvezni prilozi8

 3.1.1. Sadržaj Opisnog obrasca...................... ...............................................................................................8

 3.1.2. Sadržaj obrasca Proračuna...................................................................................................................8

3.2. Kamo poslati prijavu? 9

3.3. Rok za slanje prijave.......................................................................................................................................9

3.4. Pitanja vezana uz natječaj...............................................................................................................................9

4. procjena prijava i donošenje odluke o dodjeli sredstava .10

4.1. Pregled prijava u odnosu na propisane (formalne) uvjete natječaja9

4.2. Procjena prijava koje su zadovoljile formalne uvjete natječaja 10

4.3. Dostava dodatne dokumentacije..................................................................................................................11

 4.4. Obavijest o donesenoj odluci.......................................................................................................................11

5. Ugovor o financijskoj potpori .12

6. model plaćanja .12

7. Praćenje provedbe odobrenih i sufinanciranih programa/projekata.12

8. izvještavanje .13

9. povrat sredstava .13

10. natječajna dokumentacija .13

**11. KALENDAR PROVEDBE.......................................................................................................................14**

1. Uvod

**1.1. Opis problema čijem se rješenju želi doprinjeti ovim natječajem**

Civilni sektor u današnjem društvu zauzima sve veću ulogu u kreiranju javnih politika i doprinosu rješavanja važnih društvenih problema. Sukladno tome, na području Koprivničko-križevačke županije kontinuirano se doprinosi razvoju civilnog društva u lokalnoj zajednici kroz potpore u provođenju projekata/programa koji su od interesa za opće dobro, a provode ih udruge.

“Aktivnostima od interesa za opće dobro smatraju se osobito aktivnosti udruga koje pridonose zaštiti i promicanju ljudskih prava, zaštiti i promicanju prava nacionalnih manjina, zaštiti i promicanju prava osoba s invaliditetom i djece s teškoćama u razvoju, starijih i nemoćnih, jednakosti i ravnopravnosti te mirotvorstvu i borbi protiv nasilja i diskriminacije, promicanju vrijednosti Domovinskog rata, zaštiti, brizi i izobrazbi djece i mladih te njihovu aktivnom sudjelovanju u društvu, prevenciji i borbi protiv svih oblika ovisnosti, razvoju demokratske političke kulture, zaštiti i promicanju prava manjinskih društvenih skupina, promicanju i razvoju volonterstva, socijalnim uslugama i humanitarnoj djelatnosti, poticanju i razvoju socijalnog poduzetništva, zaštiti prava potrošača, zaštiti okoliša i prirode i zaštiti i očuvanju kulturnih dobara, održivom razvoju, razvoju lokalne zajednice, međunarodnoj razvojnoj suradnji, zaštiti zdravlja, razvoju i promicanju znanosti, obrazovanja, cjeloživotnog učenja, kulture i umjetnosti, tehničke i informatičke kulture, sporta, dobrovoljnog vatrogastva, traganja i spašavanja te drugim aktivnostima koje se po svojoj prirodi, odnosno po posebnim propisima o financiranju javnih potreba u određenom području mogu smatrati djelovanjem od interesa za opće dobro”.[[1]](#footnote-1)

Postupak financiranja projekata/programa udruga provodi se u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

1.2. Ciljevi natječaja i područja za dodjelu sredstava

Osnovni cilj Natječaja za predlaganje programa/projekata udruga koji su od interesa za Koprivničko-križevačku županiju za 2018. godinu (u daljnjem tekstu Natječaja) je osnaživanje sektora civilnog društva za provođenje projekata i programa koji su od osobitog interesa za opće/javno dobro u Koprivničko-križevačkoj županiji.

Specifični ciljevi ovog Natječaja odnose se na:

1. Osnaživanje kapaciteta organizacija civilnog društva za provođenje projekata/programa koji doprinose kvaliteti života stanovnika Koprivničko-križevačke županije;
2. Potporu inovativnim projektima/programima koji aktivno doprinose rješavanju problema u lokalnoj zajednici.

Projekti i programi udruga razvrstavaju se prema područjima ovisno o ciljevima koji se projektom ili programom žele postići:

1. unapređenje zdravlja i prevencija;
2. promicanje vrijednosti Domovinskog rata;
3. zaštita i promicanje prava osoba s invaliditetom i djece s teškoćama u razvoju;
4. zaštita i promicanje prava starijih i nemoćnih osoba;
5. jednakost i ravnopravnost te mirotvorstvo i borba protiv nasilja i diskriminacije;
6. zaštita, briga i izobrazba djece i mladih te njihovo aktivno sudjelovanje u društvu;
7. prevencija i borba protiv svih oblika ovisnosti;
8. razvoj demokratske političke kulture;
9. zaštita i promicanje prava manjinskih društvenih skupina;
10. promicanje i razvoj volonterstva, socijalnih usluga i humanitarne djelatnosti;
11. razvoj te promicanja znanosti, obrazovanja i cjeloživotnog učenja.

1.3 Planirani iznosi i ukupna vrijednost natječaja

Ukupna raspoloživa sredstva za financiranje projekata i programa udruga na području Koprivničko-križevačke županije osigurana su u proračunu Koprivničko-križevačke županije za 2018. godinu, u iznosu od 650.000 kuna.

Projekt ili program udruge koji ostvari pravo na financijsku potporu temeljem postavljenih kriterija za ocjenjivanje kvalitete projekata i programa, može ostvariti potporu u iznosu od minimalno 1.000 do maksimalno 85.000 kuna.

Očekivani broj sklopljenih ugovora iz područja projekata i programa udruga je 60.

Iznos potpore Koprivničko-križevačke županije za pojedini projekt/program određuje se u odnosu na ostvarene bodove u ocjeni kvalitete projektne/programske prijave.

2. Formalni uvjeti natječaja

2.1. Prihvatljivi prijavitelji: tko može podnijeti prijavu?

Za dodjelu financijskih potpora iz Županijskog proračuna mogu se natjecati:

1. udruge za čiju djelatnost, temeljem posebnih propisa, ne postoji obveza osiguranja sredstava u Županijskom proračunu, odnosno, čija se djelatnost u cjelini ne financira iz drugih izvora – udruge kulturnog amaterizma, udruge sportske, tehničke, poljoprivredne djelatnosti. Iznimno, mogu ukoliko su u poziciji udruge-partnerice u više-partnerskom projektu;

2. udruge koje su registrirane na području Koprivničko-križevačke županije ili provode projekte na području Koprivničko-križevačke županije.

Udruga koja se prijavljuje na Natječaj mora ispunjavati sljedeće uvjete:

1. mora biti upisana u Registar udruga;
2. mora biti upisana u Registar neprofitnih organizacija (mora imati RNO broj);
3. mora imati osigurane ljudske i materijalne resurse za provedbu projekta/programa;
4. mora voditi transparentno financijsko poslovanje;
5. mora imati uredno izvršene sve obveze iz ugovora o financijskoj potpori temeljem natječaja prethodnih godina;
6. odgovorna osoba prijavitelja ne smije biti kažnjavana u kaznenom postupku;
7. nema dugovanja sa osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu županije.

Pravo prijave na Natječaj nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
2. udruge koje nisu upisane u Registar neprofitnih organizacija;
3. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt);
4. udruge koje su u stečaju;
5. udruge koje nisu ispunile obveze vezane uz plaćanje doprinosa ili poreza;

Projekti se mogu financirati do 100% iznosa ukupnih prihvatljivih troškova projekta, pri čemu potencijalni prijavitelji nisu dužni osigurati sufinanciranje iz vlastitih sredstva.

Ukoliko postoje i drugi potencijalni izvori sufinanciranja (Ministarstva, JLS-i, vlastiti izvori i sl.), to će se tretirati kao prednost, uz obavezno poštivanje načela izbjegavanja dvostrukog financiranja.

Prijavitelj može podnijeti ukupno 3 prijave na jedno ili više područja Natječaja.

 Uz podnošenje ukupno 3 prijave na jedno ili više područja Natječaja, prijavitelj može biti i partner drugim udrugama.

2.2. Prednost pri financiranju

Sukladno Kriterijima za ocjenjivanje pristiglih projekata i programa, najveći mogući broj bodova te time i prednost pri financiranju, mogu ostvariti udruge koje:

1. na provedbi projekta/programa namjeravaju zaposliti najmanje 1 osobu ili nastaviti financiranje već zaposlenih osoba;
2. potiču otvaranje radnih mjesta i zapošljavanje mladih ljudi;
3. u projektno/programsko partnerstvo uključuju više partnera;
4. u projektno/programsko partnerstvo, osim udruga, uključuju i jedinice lokalne samouprave na čijem području se projekt/program provodi i/ili javne ustanove te druge relevantne institucije i/ili organizacije na području provedbe projekta/programa koje mogu doprinijeti realizaciji ciljeva koji se žele postići provedbom projekta/programa i opisuju način suradnje;
5. razvijaju solidarnost i suradnju s drugim udrugama i ostalim partnerima;
6. u svoj rad uključuju volontere;
7. prijave projekt/program za koji je predviđeno djelomično sufinanciranje;
8. svojim projektom/programom zadovoljavaju više potreba u zajednici.

2.3. Prihvatljivi partneri na projektu/programu

Prijava projekta/programa u partnerstvu nije obvezna, ali je poželjno da udruga provodi projekt/program u partnerstvu s dionicima na lokalnoj razini kako bi se postigla uspješnija realizacija ciljeva projekta/programa i njegova učinkovitija provedba. Stoga će prednost u financiranju imati oni projekti/programi koji se provode u partnerstvu s drugim organizacijama civilnoga društva, javnim ustanovama, jedinicama lokalne samouprave, drugim stručnim institucijama i donatorima.

Udruga može prijaviti projekt/program u partnerstvu s pravnim osobama registriranim kao:

1. organizacije civilnog društva;
2. strukovne udruge i komore;
3. javne ustanove;
4. jedinice lokalne i regionalne samouprave.

Udruge koje prijavljuju projekt/program u partnerstvu, u zajedničkoj Izjavi o partnerstvu trebaju imati za svakog partnera potpis i ovjeru partnera. Preporučljivo je da udruga s partnerom sklopi sporazum o međusobnoj suradnji na projektu/programu.

Udruga koja prijavljuje projekt/program u partnerstvu odgovorna je za njegovo provođenje i za izvještavanje (financijsko i opisno).

2.4. Prihvatljive aktivnosti koji će se financirati ovim natječajem

Planirano trajanje projekata/programa je do 31.12. 2018.

Prihvatljive su aktivnosti:

1. aktivnosti unapređenja i očuvanja zdravlja i prevencija bolesti;
2. aktivnosti ranog otkrivanja zloćudnih i kroničnih bolesti;
3. aktivnosti unapređenja zdravlja djece i mladih;
4. aktivnosti socijalnog i humanitarnog karaktera za unapređenje kvalitete života osoba s invaliditetom i drugih ranjivih skupina u društvu;
5. aktivnosti socijalnog i humanitarnog karaktera za unapređenje kvalitete života hrvatskih vojnih invalida Domovinskog rata;
6. aktivnosti psihosocijalnog, zdravstvenog te humanitarnog značenja za branitelje Domovinskog rata, stradale u Domovinskom ratu i članove njihovih obitelji;
7. aktivnosti očuvanja tekovina i zaštite vrijednosti Domovinskog rata;
8. aktivnosti prevencije i suzbijanja bolesti ovisnosti;
9. aktivnosti psihosocijalne pomoći;
10. aktivnosti prevencije neprihvatljivog ponašanja djece i mladeži;
11. aktivnosti unapređenja kvalitete života djece i mladih;
12. aktivnosti usmjerene na poticanje volonterstva kod djece i mladih;
13. aktivnosti provođenja pomoći za djecu i odrasle osobe – žrtve nasilja u obitelji;
14. aktivnosti usmjerene na promicanje zdravlja, prevenciju bolesti, brige i skrbi o socijalnim potrebama te poboljšanje kvalitete života starijih i nemoćnih osoba;
15. aktivnosti usmjerene na razvoj demokracije, promicanje temeljnih ljudskih prava, prava nacionalnih manjina;
16. aktivnosti usmjerene na razvoj znanosti, obrazovanja i cjeloživotnog učenja;
17. aktivnosti usmjerene na očuvanje tradicije i običaja.

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute, isto tako uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

2.5. Kakvi projekti/programi ne mogu ostvariti financijsku potporu putem ovog natječaja?

Financijsku potporu ne mogu ostvariti:

1. Veći znanstveno-istraživački projekti ili programi;
2. Projekti ili programi isključivo vjerskih ciljeva i aktivnosti;
3. Aktivnosti u državnoj nadležnosti (osnovna zdravstvena i socijalna skrb, formalno obrazovanje i sl.);
4. Projekti ili programi koji se isključivo odnose na investicijska ulaganja, izgradnju ili adaptaciju objekata ili kupnju opreme;
5. Projekti ili programi prijavitelja koji su na bilo koji način povezani s političkim strankama što bi moglo utjecati na neovisnost i održivost projekta ili programa.
6. aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima
7. aktivnosti koje se odnose isključivo na razvoj strategija, planove i druge slične dokumente
8. aktivnosti koje se tiču isključivo pravne zaštite
9. aktivnosti koje se odnose na osnivanje privatne tvrtke.

2.6. Prihvatljivi troškovi koji će se financirati ovim natječajem

Sredstvima ovog natječaja mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta/programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Pod prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog projekta/programa kao što su:

1. organizacija obrazovnih aktivnosti, okruglih stolova (pri čemu treba posebno naznačiti vrstu i cijenu svake usluge),
2. materijal za aktivnosti,
3. grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
4. usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
5. troškovi reprezentacije vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.),
6. izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni ili jednokratni bruto iznos naknade,
7. troškovi komunikacije (troškovi telefona, interneta i sl.) koji moraju biti specificirani,
8. troškovi kupnje opreme, namještaja, i manjih adaptacijskih radova nužnih za provedbu projekta/programa koja mora biti specificirana po vrsti i iznosu, pod uvjetom da su u skladu s tržišnim cijenama
9. putni troškovi (npr. dnevnice za službena putovanja),
10. izdaci za prijevoz (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza)
11. troškovi knjigovodstvenog servisa, najam/zakup, režije, uredski materijal, pošta i slični troškovi (do 25% od ukupnog iznosa proračuna)
12. ostali troškovi koji su izravno vezani za provedbu aktivnosti programa ili projekta.

2.7. Neprihvatljivi troškovi koji se neće financirati ovim natječajem

U neprihvatljive troškove spadaju:

1. ulaganja u kapital ili kreditna ulaganja, jamstveni fondovi;
2. troškovi kamata na dug;
3. kazne, financijske globe i troškovi sudskih sporova;
4. doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
5. plaćanje neoporezivih bonusa zaposlenima;
6. bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode;
7. troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
8. kupnja rabljene opreme, strojeva i namještaja;
9. doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
10. troškovi koji nisu predviđeni Ugovorom;
11. donacije u dobrotvorne svrhe;
12. zajmovi drugim organizacijama ili pojedincima;
13. drugi troškovi koji nisu u neposrednoj povezanosti sa sadržajem i ciljevima projekta.

3. Kako se prijaviti?

3.1. Prijavni obrasci i obvezni prilozi

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Natječaju na dostavu projektnih/programskih prijedloga i natječajnoj dokumentaciji:

1. ispunjen, potpisan i ovjeren (pečatom udruge) obrazac Opis programa/projekta;
2. ispunjen, potpisan i ovjeren (pečatom udruge) obrazac Proračun programa/projekta;
3. ovjeren i potpisan obrazac Izjava o partnerstvu;
4. ovjeren i potpisan obrazac Izjava o nepostojanju javnih dugovanja
5. potpisan i ovjeren obrazac Izjava o nepostojanju dvostrukog financiranja;
6. potpisan obrazac Životopis voditelja programa/projekta;
7. popis dostavljene dokumentacije ovjeren potpisom ovlaštene osobe i pečatom udruge.

Glavne točke i pitanja u obrascima NIJE DOZVOLJENO mijenjati, dodavati ili brisati.

Dozvoljeno je dodavati jedino potrebne redove i mjesta za nadopunu sadržaja, tj. teksta koji se odnosi na objašnjavanje točaka i pitanja u obrascima.

Nije potrebno dostaviti izvadak iz Registra udruga i Registra neprofitnih organizacija. Isti će se provjeravati direktno s internet stranice.

3.1.1. Sadržaj opisnog obrasca

Opisni obrazac projekta/programa dio je obvezne dokumentacije. Sadrži podatke o prijavitelju, partnerima te sadržaju projekta/programa koji se predlaže za financiranje.

Obrasci u kojima nedostaju podaci vezani uz sadržaj projekta neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

Nužno je da opisni obrazac projekta/programa bude vlastoručno potpisan od strane voditelja projekta/programa i osobe ovlaštene za zastupanje udruge te pečatiran s jasno naznačenim datumom i mjestom potpisa obrasca.

3.1.2. Sadržaj obrasca Proračuna

Obrazac proračuna dio je obvezne dokumentacije te sadrži podatke o svim troškovima projekta / programa, kao i o bespovratnim sredstvima koja se traže od davatelja. Svi troškovi i zatražena financijska sredstva trebaju biti sukladni aktivnostima u opisnom obrascu prijave te planirani s realnim tržišnim cijenama.

Prijava u kojima nedostaje obrazac proračuna neće biti uzeta u razmatranje, kao ni prijava u kojoj u obrazac proračuna nisu uneseni svi planirani troškovi.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

Nužno je da obrazac Proračuna projekta/programa bude vlastoručno potpisan od strane voditelja projekta/programa te osobe ovlaštene za zastupanje udruge, te pečatiran s jasno naznačenim datumom i mjestom potpisa obrasca.

**Svi promotivni materijali (uključujući publikacije, biltene, letke, majice i slično) koji su sufinancirani sredstvima Koprivničko-križevačke županije putem ovog natječaja moraju sadržavati rečenicu: Projekt (ili program) sufinanciran od strane Koprivničko-križevačke županije.**

3.2. Kamo poslati prijavu?

Obvezne obrasce i propisanu dokumentaciju potrebno je poslati poštom, putem dostavljača ili osobno (predaja u prijemnom uredu) u 1 primjerku.

Prijava sadržava obvezne obrasce vlastoručno potpisane od strane voditelja projekta/programa i osobe ovlaštene za zastupanje udruge te ovjerene službenim pečatom organizacije.

Na vanjskom dijelu omotnice potrebno je istaknuti naziv natječaja, zajedno s punim nazivom i adresom prijavitelja te napomenom - Ne otvarati.

Prijave se šalju na sljedeću adresu:

Koprivničko-križevačka županija

**Natječaj za predlaganje programa/projekata udruga**

**koji su od interesa za Koprivničko-križevačku županiju za 2018.** godinu

Ulica Antuna Nemčića 5

48000 Koprivnica

* Ne otvarati -

3.3. Rok za slanje prijave

Rok za prijavu na natječaj je 31. ožujka 2018. godine do 15,00 sati.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj (do 24:00 sata).

U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijama pošiljke (do 15.00 sati).

Sve prijave poslane izvan roka neće biti uzete u razmatranje.

3.4. Pitanja vezana uz natječaj

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: kultura@kckzz.hr , i to najkasnije 15 dana prije isteka natječaja. Svi odgovori biti će objavljeni na web stranici Koprivničko – križevačke županije.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

4. Procjena prijava i donošenje odluke o dodjeli sredstava

Sve pristigle i zaprimljene prijave proći će kroz sljedeću proceduru:

**4.1. Pregled prijava u odnosu na propisane uvjete natječaja**

Koprivničko-križevačka županija ustrojava posebno tijelo za provjeru propisanih uvjeta Natječaja (Povjerenstvo za ocjenu ispunjavanja formalnih uvjeta natječaja kojima se financiraju programi i projekti udruga Koprivničko-križevačke županije).

Povjerenstvo za ocjenu ispunjavanja formalnih uvjeta natječaja pristupit će postupku ocjene ispunjavanja propisanih uvjeta Natječaja, a sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) i Pravilnika o financiranju programa i projekata udruga koji su od interesa za Koprivničko – križevačku županiju („Službeni glasnik“ broj 12/15).

U postupku provjere ispunjavanja formalnih uvjeta natječaja provjerava se:

1. da li je prijava dostavljena na pravi natječaj i u zadanome roku;
2. da li prijava sadržava svu propisanu dokumentaciju;
3. da li je organizacija prijavila više od tri projekta/programa;
4. da li je udruga upisana u Registar neprofitnih organizacija (pri Ministarstvu financija);
5. da li je udruga partner upisana u Registar neprofitnih organizacija (pri Ministarstvu financija);
6. da li je zatraženi iznos sredstava unutar financijskih pragova postavljenih u natječaju;
7. da li je lokacija provedbe projekta prihvatljiva;
8. jesu li prijavitelj i partner prihvatljivi sukladno uputama za prijavitelje natječaja;
9. jesu li dostavljeni, potpisani i ovjereni svi obvezni obrasci i

Ukoliko opisni obrazac ili obrazac proračuna ima manje tehničke nedostatke (ne vezane uz sadržaj projekta/programa), isti će se vratiti prijavitelju na dopunu. Prijavitelj je dužan u roku od 48 sati dostaviti ispravljeni opisni obrazac ili obrazac proračuna.

Nakon provjere svih pristiglih i zaprimljenih prijava u odnosu na propisane uvjete natječaja, Povjerenstvo za ocjenu ispunjavanja formalnih uvjeta natječaja kojima se financiraju programi i projekti udruga Koprivničko-križevačke županije, u roku 7 dana od dana isteka roka za podnošenje prijava na Natječaj, donosi odluku te izrađuje popis svih prijavitelja koji su zadovoljili propisane uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili propisane uvjete natječaja.

Prijavitelji koji nisu zadovoljili propisane uvjete, o razlozima odbijanja njihove prijave bit će obaviješteni pisanim putem u roku od 8 dana od dana donošenja odluke koje prijave će biti upućene na stručno ocjenjivanje.

Udruge koje nisu zadovoljile propisane uvjete mogu u roku 8 dana od dana primitka obavijesti podnijeti prigovor Povjerenstvu za prigovore koji će u roku od 8 dana od primitka prigovora odlučiti o istome.

**4.2. Procjena prijava koje su zadovoljile formalne uvjete natječaja**

Koprivničko-križevačka županija ustrojava Povjerenstvo za ocjenjivanje programa ili projekata udruga za prioritetna područja iz nadležnosti upravnog tijela za obrazovanje (u daljem tekstu: Povjerenstvo). Svaka pristigla i zaprimljena prijava ocjenjuje se temeljem obrasca za procjenu koji se nalazi u nastavku.

Projekti ili programi za koje se traži financijska potpora vrednuju se po sljedećim općim kriterijima:

1. Kvaliteta i sadržajna inovativnost ponuđenog projekta

2. Reference o dosadašnjem provođenju programa/projekta predlagatelja

3. Neposredna društvena korist za lokalnu zajednicu te doprinos razvoju civilnog društva;

4. Organizacijski i ljudski kapaciteti za provedbu projekta

5. Realan odnos troškova i očekivanih rezultata projekta

6. Održivost projekta

7. Posebni kriteriji

*Privremena lista odabranih projekata / programa za dodjelu sredstava*

Temeljem provedene procjene prijava koje su zadovoljile propisane uvjete natječaja, Povjerenstvo će sastaviti privremenu listu odabranih projekata/programa, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos natječaja. Uz privremenu listu, temeljem bodova koje su ostvarile tijekom procjene, Povjerenstvo će sastaviti i rezervnu listu odabranih projekata/programa za dodjelu sredstava.

Maksimalan broj bodova koji može ostvariti prijava je 100. Prijave koje ostvare manje od 40 bodova nemaju pravo na financijsku potporu.

Zaključak o dodjeli financijskih potpora projektima/programima udruga na području Koprivničko-križevačke županije donosi Župan.

**4.3. Dostava dodatne dokumentacije i ugovaranje**

Kako bi se izbjeli dodatni nepotrebni troškovi prilikom prijave na natječaj, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih projekata/programa za dodjelu sredstava.

Dodatna dokumentaciju koja će biti tražena:

1. uvjerenje o nekažnjavanju voditelja projekta/programa, ne starije od 6 mjeseci.
2. Potvrda Porezne uprave o stanju javnog dugovanja za prijavitelja iz koje je vidljivo da udruga nema dug, a u slučaju da postoji javni dug, on mora biti podmiren prije samog potpisivanja Ugovora. Potvrda ne smije biti starija od 30 dana.

Ukoliko prijavitelj ne dostavi traženu dodatnu dokumentaciju u traženom roku od 10 dana, njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Rezervna lista odabranih projekata/programa za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih projekata/programa.

Nakon provjere dostavljene dokumentacije, Povjerenstvo predlaže konačnu listu odabranih projekata/programa za dodjelu sredstava na odlučivanje Županu.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procjenjeni troškovi odgovarali realnim troškovima u odnosu na predložene aktivnosti.

Također, prije konačnog potpisivanja ugovora, Koprivničko – križevačka županija će, od potencijalnih korisnika financijskih sredstava dodijeljenih temeljem ovog Natječaja, zatražiti:

1. Bjanko zadužnicu za odobrena sredstva veća od 5.000,00 kn - zadužnica treba biti ovjerena u apoenu koji pokriva iznos dodijeljenih sredstava na godišnjoj razini (npr. ako je udruzi dodijeljeno 5.000,01 kuna, bjanko zadužnica treba biti izdana na iznos od 10.000 kuna).

**4.4. Obavijest o donesenoj odluci o dodjeli financijskih sredstava**

Nakon donošenja Zaključka o programima/projektima kojima su odobrena financijska sredstva, Županija će na svojoj mrežnoj stranici objaviti rezultate Natječaja s podacima o udrugama, programima/projektima kojima su odobrena sredstva i iznosima odobrenih sredstava financiranja.

Udruge čiji programi/projekti nisu prihvaćeni za financiranje, bit će u roku 8 radnih dana od donošenja Zaključka o dodjeli sredstava, obaviješteni o razlozima nefinanciranja njihovog programa/projekta uz navođenje ostvarenog broja bodova.

Udrugama kojima nisu odobrena financijska sredstva, na njihov zahtjev, nakon 8 dana od dana primitka pisane obavijesti o rezultatima omogućuje se uvid u zbirnu ocjenu ISKLJUČIVO njihovog programa/projekta.

Udruge koje su nezadovoljne Zaključkom, mogu u roku od 8 dana od dana primitka obavijesti podnijeti prigovor Povjerenstvu za prigovore u postupku dodjele sredstava udrugama Koprivničko-križevačke županije koje će u roku od osam dana od primitka prigovora odlučiti o istome.

5. Ugovor o financijskoj potpori

Koprivničko-križevačka županija i udruga kojoj je dodijeljena financijska potpora sklapaju, temeljem Zaključka o dodjeli financijskih sredstava, Ugovor o financijskoj potpori.

Ugovorom o financijskoj potpori uređuju se međusobna prava i obveze ugovornih strana (visina, rok i način isplate potpore, rok provedbe projekta/programa, način izvješćivanja o aktivnostima i utrošku sredstava, obveze udruge u slučaju nenamjenskog trošenja sredstava, obveza vraćanja neutrošenih sredstava i druga pitanja).

Odobrena financijska sredstva udruga je dužna utrošiti isključivo za realizaciju programa/projekta utvrđenog Proračunom i Ugovorom. Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa/projekta utvrđenog Ugovorom. Svako odstupanje od Proračuna bez odobrenja Upravnog odjela za obrazovanje, kulturu,znanost, sport i nacionalne manjine Koprivničko – križevačke županije smatrat će se nenamjenskim trošenjem sredstava.

Udruge su dužne Upravnom odjel za obrazovanje, kulturu, znanost, sport i nacionalne manjine dostaviti godišnje opisno i financijsko izvješće na propisanom obrascu, a u skladu s uvjetima danim u Ugovoru o dodjeli financijske potpore.

Koprivničko-križevačka županija ima, kao davatelj sredstava, pravo uvida u svu dokumentaciju i podatke vezano za projekt/program za koji daje financijsku potporu, kao i obaviti terenski posjet, a korisnik sredstava dužan je isto omogućiti.

6. Model plaćanja

Odobrena financijska sredstva udrugama isplaćivat će se po realizaciji programa/projekta, odnosno prema potrebi u trenutku nastanka stvarnog troška.

7. Praćenje provedbe odobrenih i sufinanciranih programa/projekata

Županija će u suradnji s korisnikom sufinanciranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu sufinanciranih programa/projekata udruge, sukladno Zakonu o udrugama (NN 74/14 i 70/17), Zakonu o fiskalnoj odgovornosti (NN 139/10 i 19/14), Zakonu o financijskom poslovanju i računovodstvu neprofitnih organizacija (NN 121/14), Uredbi (NN 26/15), Pravilniku o financiranju programa i projekata udruga koji su od interesa za Koprivničko – križevačku županiju („Službeni glasnik“ broj 12/15).

Kroz postupke praćenja će se razvijati partnerski odnos između Županije i udruge kao provoditelja projektnih i programskih aktivnosti. Na temelju praćenja i vrednovanja rezultata pojedinačnih programa/projekata, a u cilju utvrđivanja učinkovitosti ulaganja i razine promjena koje su se u lokalnoj zajednici odnosno u društvu dogodile zahvaljujući provedbi potpore, Županija će vrednovati rezultate i učinke cjelokupnog Natječaja i planirati buduće aktivnosti u pojedinom prioritetnom području sufinanciranja. Praćenje će se vršiti na dva načina: odobravanjem opisnih i financijskih izvješća udruge te kontrolom „na licu mjesta“ od strane službenika Upravnog odjela za obrazovanje, kulturu,znanost, sport i nacionalne manjine Koprivničko – križevačke županije.

8. Izvještavanje

Udruga je u roku od 30 dana po završetku programa/projekta, a najkasnije do 31.12.2018. godine, dužna dostaviti obrazac Opisnog izvještaja provedbe i obrazac Financijskog izvještaja provedbe programa/projekta koji su sastavni dio dokumentacije ovog Natječaja.

Uz opisna izvješća dostavljaju se popratni materijali kao što su isječci iz novina, video zapisi, fotografije i slično.

U financijskom izvještaju navode se cjelokupni troškovi programa/projekta, neovisno o tome iz kojeg su izvora sufinancirani, s naznakom koja sredstva sufinancira Županija. Obvezno se dostavljaju i dokazi o nastanku troška podmirenog iz sredstava Županije (R1 računi, ugovori o djelu ili ugovori o autorskom honoraru, obračuni honorara ili plaća) te dokazi o plaćanju istih (preslike naloga o prijenosu, blagajnička izvješća s fotokopijom isplatnice, izvodi sa žiro računa).

9. Povrat sredstava

Nadležna upravna tijela Županije će od udruge koja je korisnik financiranja u pisanom obliku zatražiti povrat sredstava za provedbu odobrenog programa ili projekta u slučaju kada utvrdi da korisnik financiranja:

- nije realizirao program ili projekt utvrđen proračunom i ugovorom,

- nije utrošio sva odobrena sredstva,

- sredstva nije koristio namjenski,

- iz neopravdanih razloga nije podnio izvješće u propisanom roku.

Udruga će Županiji najkasnije u roku od 30 dana od primitka zahtjeva, sukladno uputama nadležnog upravnog tijela Županije da to učini, vratiti sve iznose uplaćene preko utvrđenog konačnog iznosa kao i sva neutrošena sredstva te nenamjenski utrošena sredstva.

U slučaju kada udruga ne vrati sredstva Županiji, upravno tijelo Županije prema nadležnosti utvrđenoj u članku 5. Pravilnika o financiranju programa i projekata udruga koji su od interesa za Koprivničko – križevačku županiju, donijet će odluku o odbacivanju prijave pristigle od strane tog prijavitelja u narednih pet godina.

10. Natječajna dokumentacija

1. Pravilnik
2. Tekst natječaja
3. Upute za prijavitelje
4. Obrasci za prijavu programa/projekta
	1. obrazac Opis programa/projekta
	2. obrazac Proračun programa/projekta
5. obrazac Izjava o nepostojanju javnih dugovanja
6. obrazac Izjava o nepostojanju dvostrukog financiranja
7. obrazac Izjava o partnerstvu
8. obrazac Životopis voditelja programa/projekta
9. Popis priloga koji se prilažu prijavi
10. obrazac Ocjena kvalitete/vrijednosti programa ili projekta
11. obrazac Ugovor o financiranju
12. obrasci za izvještavanje
	1. obrazac Opisni izvještaj provedbe programa/projekta
	2. obrazac Financijski izvještaj provedbe programa/projekta
13. obrazac Zahtjev za isplatom sredstva
14. Dodatna natječajna dokumentacija
	1. Uvjerenje o nekažnjavanju voditelja projekta/programa, ne starije od 6 mjeseci
	2. Potvrda Porezne uprave o stanju javnog dugovanja za prijavitelja, ne starija od 30 dana
	3. Sredstva osiguranja plaćanja

Kao prilog financijskom planu dostvaljaju se dokumenti na osnovu kojih je isti utvrđen (ponude, izjave suradnika o cijeni njihovih usluga, procjene troškova i sl.)

11. Indikativni kalendar provedbe Javnog natječaja

|  |  |
| --- | --- |
| **Faze postupka Javnog natječaja** | **Rok** |
| Rok za slanje prijava | 31. ožujka 2018. |
| Rok za slanje pitanja vezanih uz Javni natječaj | najkasnije 15 dana prije isteka natječaja |
| Rok za procjenu prijava koje su zadovoljile formalne uvjete | 7 dana od završetka natječaja |
| Rok za procjenu prijava Povjerenstva za ocjenjivanje | 30 dana od završetka formalne kontrole |
| Rok za slanje obavijesti prijaviteljima kojima nisu odobrena financijska sredstva | 8 dana od dana donošenja Zaključka o dodjeli financijskih sredstava |
| Rok za ugovaranje | Najkasnije 30 dana od dana objave Zaključka o dodjeli financijskih sredstava |

Pojedine informacije i pozivni uvjeti u Uputama za prijavitelje mogu se ispravljati, mijenjati ili dopunjavati najkasnije 8 dana prije isteka roka za podnošenje prijava, a sve promjene će biti objavljene na isti način kao i osnovni dokument. Izmjene pojedinih uvjeta ne mogu biti na štetu prijavitelja koji su već podnijeli urednu prijavu do dana objave ispravka, izmjene ili dopune i tim prijaviteljima biti će dana mogućnost dopune ili izmjene prijave.

1. Zakon o udrugama (NN 74/14 i 70/17), čl.32, stavak 4 [↑](#footnote-ref-1)